ai4bharat/Pralekha huggingface dataset:
বিজ্ঞানওপ্রযুক্তিমন্ত্রক
ভারতীয় বিজ্ঞানীরা ব্রিকস গোষ্ঠীর সঙ্গে সহযোগিতায় জিনের তত্ত্বাবধান ও যক্ষার সঙ্গে করোনার প্রভাব নিয়ে পর্যবেক্ষণ চালাচ্ছেন
নতুন দিল্লি, ২৩ আগস্ট, ২০২১
বিজ্ঞান ও প্রযুক্তি মন্ত্রকের অধীন জৈব প্রযুক্তি বিভাগ ব্রিকস গোষ্ঠী ভুক্ত দেশ গুলির সহযোগিতায় সার্স-কোভ-টু বিষয়ে পর্যবেক্ষণ শুরু করেছে। বিশেষত যক্ষা রোগীদের ওপর করোনার প্রভাব নিয়ে।
নেক্সট জেনারেশন সিকোয়েন্সিং বা এনজিএস এবং ব্রিকস কনসোর্টিয়ামের মাধ্যমে কোভিড-১৯ সম্পর্কে বিস্তারিতভাবে সমীক্ষা চালানো হচ্ছে। এই কনসোর্টিয়াম জিনোমিক ডেটাকে ত্বরান্বিত করবে যা ক্লিনিক্যাল এবং জন স্বাস্থ্য গবেষণা ও নজরদারি ক্ষেত্রে কাজে লাগানো হবে।
এই কাজে ভারতীয় বিজ্ঞানীদের মধ্যে রয়েছেন পশ্চিমবঙ্গে অবস্থিত ন্যাশনাল ইনস্টিটিউট অব বায়োমেডিকেল জিনোমিক্সের অধ্যাপক অরিন্দম মিত্র, সৌমিত্র দাস এবং ডক্টর নিধান কুমার বিশ্বাস। এছাড়াও রয়েছেন সেন্টার ফর ডিএনএ ফিঙ্গারপ্রিন্ট এন্ড ডায়াগনস্টিকস-এর অধ্যাপক অশ্বিন দালাল, ইন্ডিয়ান ইনস্টিটিউট অফ সায়েন্স- এর ডক্টর মোহিত কুমার জলি। ব্রিকস গোষ্ঠী ভুক্ত দেশ গুলির বিজ্ঞানীদের মধ্যে রয়েছেন ব্রাজিলের ন্যাশনাল ল্যাবেরটরি ফর সাইন্টিফিক কম্পিউটেশন-এর ডক্টর আনা টেরেসা রিবেরিও ডি ভাসকনসেলস, রাশিয়ার স্কোলকোভো ইনস্টিটিউট অফ সাইন্স এন্ড টেকনোলজির অধ্যাপক জর্জি বাজিকিন, চীনের বেইজিং ইনস্টিটিউট অব জেনোমিক্সের অধ্যাপক মিঙকুন লি এবং দক্ষিণ আফ্রিকার ইউনিভার্সিটি অফ কোয়াজুলু - নাটাল- এর বিজ্ঞানী অধ্যাপক টুলিও ডি অলিভেরা।
জৈব প্রযুক্তি বিভাগের সচিব ডক্টর রেনু স্বরুপ মন্তব্য করেছেন যে, এই বিভাগ ব্রিকস ভুক্ত দেশ গুলির বিজ্ঞানীদের সঙ্গে সহযোগিতা করে সঠিক পদক্ষেপ গ্রহণ করেছে।
CG/ SB
(Visitor Counter : 186
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণ ১৮০ কোটি ৮০ লক্ষ ছাড়িয়েছে
গত ২৪ ঘণ্টায় ১২-১৪ বছর বয়সীদের ৩ লক্ষেরও বেশি টিকার ডোজ দেওয়া হয়েছে
দেশে সুস্পষ্টভাবে করোনায় আক্রান্তের সংখ্যা কমে আজ ৩০ হাজার ৭৯৯ হয়েছে; যা মোট সক্রিয় রোগীর সংখ্যা ০.০৭ শতাংশ
দেশে গত ২৪ ঘণ্টায় নতুন করে আক্রান্তের সংখ্যা ২ হাজার ৫৩৯
জাতীয় স্তরে সুস্থতার হার বর্তমানে ৯৮.৭৩ শতাংশ
সাপ্তাহিক-ভিত্তিতে আক্রান্তের হার ০.৪২ শতাংশ
নয়াদিল্লি, ১৭ মার্চ, ২০২২
সকাল ৭টা পর্যন্ত পাওয়া তথ্যানুযায়ী, দেশে মোট টিকাকরণের সংখ্যা ১৮০ কোটি ৮০ লক্ষ ২৪ হাজার ১৪৭।
১২-১৪ বছর বয়সীদের টিকাকরণ গতকাল থেকে শুরু হয়েছে। গত ২৪ ঘন্টায় কিশোর-কিশোরীদের প্রথম ডোজ দেওয়া হয়েছে ৩ লক্ষ ৪০৫টি।
মোট টিকাকরণের পরিসংখ্যান নিম্নরূপ:
|
|
স্বাস্থ্য কর্মী
|
|
প্রথম ডোজ
দ্বিতীয় ডোজ
প্রিকশন ডোজ
|
|
১,০৪,০২,৮৭৬
৯৯,৮৮,১৩৩
৪৩,৪০,৭৭১
|
|
অগ্রভাগে থাকা করোনা-যোদ্ধা
|
|
প্রথম ডোজ
দ্বিতীয় ডোজ
প্রিকশন ডোজ
|
|
১,৮৪,১১,৯৩০
১,৭৪,৮৪,১৫২
৬৬.২৩,৫৭১
|
|
১২-১৪ বছর বয়সী
|
|
প্রথম ডোজ
|
|
৩,০০,৪০৫
|
|
১৫-১৮ বছর বয়সী
|
|
প্রথম ডোজ
দ্বিতীয় ডোজ
|
|
৫,৬১,০৩,৮২০
৩,৫০,৬৯,১২২
|
|
১৮-৪৪ বছর বয়সী
|
|
প্রথম ডোজ
দ্বিতীয় ডোজ
|
|
৫৫,৩৬,৪১,৫০৮
৪৫,৮১,৭৬,৩৩৫
|
|
৪৫-৫৯ বছর বয়সী
|
|
প্রথম ডোজ
দ্বিতীয় ডোজ
|
|
২০,২৫,৮৪,২৮৭
১৮,৩৪,৩৩,৫৬২
|
|
৬০ বছরের বেশি বয়সী
|
|
প্রথম ডোজ
দ্বিতীয় ডোজ
প্রিকশন ডোজ
|
|
১২,৬৬,২৫,১৮০
১১,৪২,৪৯,৪৬৪
১,০৫,৮৯,০৩১
|
|
|
|
প্রিকশন ডোজ
|
|
২,১৫,৫৩,৩৭৩
|
|
মোট
|
|
|
|
১,৮০,৮০,২৪,১৪৭
দেশে সুস্পষ্টভাবে করোনায় আক্রান্তের সংখ্যা বর্তমানে ৩০ হাজার ৭৯৯ হয়েছে, যা মোট আক্রান্তের ০.০৭ শতাংশ।
জাতীয় স্তরে সুস্থতার হার বর্তমানে ৯৮.৭৩ শতাংশ।
দেশে গত ২৪ ঘণ্টায় সুস্থ হয়েছেন ৪ হাজার ৪৯১ জন। এর ফলে, মহামারী শুরুর সময় থেকে মোট আরোগ্যলাভের সংখ্যা ৪ কোটি ২৪ লক্ষ ৫৪ হাজার ৫৪৬।
গত ২৪ ঘণ্টায় নতুন করে আক্রান্ত হয়েছেন ২ হাজার ৫৩৯ জন।
দেশে একদিকে যেমন নমুনা পরীক্ষার পরিকাঠামো বেড়েছে, তেমনই দেশে গত ২৪ ঘণ্টায় ৭ লক্ষ ১৭ হাজার ৩৩০টি নমুনা পরীক্ষা হয়েছে। এর ফলে, সামগ্রিকভাবে মোট নমুনা পরীক্ষার সংখ্যা ৭৮ কোটি ১২ লক্ষ ২৪ হাজার ৩০৪।
দেশে একদিকে যখন নমুনা পরীক্ষার হার লাগাতার বেড়েছে, অন্যদিকে তখন সাপ্তাহিক-ভিত্তিতে আক্রান্তের হার দাঁড়িয়েছে ০.৪২ শতাংশ। একইভাবে, দৈনিক আক্রান্তের হার দাঁড়িয়েছে ০.৩৫ শতাংশ।
CG/SS/SB
(Visitor Counter : 99
কেন্দ্রীয়মন্ত্রিসভা
কেন্দ্রীয় মন্ত্রিসভা প্রধানমন্ত্রী গরিব কল্যাণ অন্ন যোজনার  সময়সীমা আরও চারমাস  বৃদ্ধির প্রস্তাবে অনুমোদন দিয়েছে
পঞ্চম পর্যায়ে খাদ্যশস্যের জন্য ৫৩,৩৪৪ কোটি ৫২ লক্ষ টাকা ভর্তুকি বাবদ ব্যয় হবে
পঞ্চম পর্যায়ে ১৬৩ লক্ষ মেট্রিকটন খাদ্যশস্য বিতরণের সম্ভাবনা আছে
২০২২এর মার্চ পর্যন্ত জাতীয় খাদ্য সুরক্ষা আইনের আওতায় সকল সুবিধাভোগী প্রতি মাসে ৫ কেজি খাদ্যশস্য বিনামূল্যে পাবেন
নয়াদিল্লী, ২৪ নভেম্বর, ২০২১
প্রধানমন্ত্রী শ্রী নরেন্দ্র মোদী ৭ই জুন জাতির উদ্দেশে ভাষণে সরকারের যে জনমুখী উদ্যোগের কথা ঘোষণা করেন সেই নীতির সঙ্গে সাযুজ্য রেখে কেন্দ্রীয় মন্ত্রিসভা প্রধানমন্ত্রী গরিব কল্যাণ অন্ন যোজনার সময়সীমা আরও চার মাস বাড়ানোর প্রস্তাব অনুমোদন করেছে। এর ফলে জাতীয় খাদ্য সুরক্ষা আইনের আওতায় থাকা প্রত্যেক সুবিধাভোগী আরও চার মাস অর্থাৎ আগামী মাস থেকে ২০২২এর মার্চ পর্যন্ত প্রতি মাসে বিনামূল্যে ৫ কেজি খাদ্যশস্য পাবেন। এই তালিকায় অন্ত্যোদয় অন্ন যোজনা এবং বিশেষ অগ্রাধিকারপ্রাপ্ত পরিবারগুলিও রয়েছে।
এই প্রকল্পের প্রথম ও দ্বিতীয় পর্যায় যথাক্রমে ২০২০এর এপ্রিল থেকে জুন এবং জুলাই থেকে নভেম্বর পর্যন্ত কার্যকর ছিল। তৃতীয় পর্যায় এ বছরের মে থেকে জুন মাস এবং চতুর্থ পর্যায় জুলাই থেকে নভেম্বর পর্যন্ত কার্যকর রয়েছে।
পিএমজিকেএওয়াই-এর পঞ্চম পর্যায়ে আরো অতিরিক্ত ৫৩৩৪৪ কোটি ৫২ লক্ষ টাকা খাদ্যশস্যের ভর্তুকি বাবদ ব্যয় হবে এবং ১৬৩ লক্ষ মেট্রিকটন খাদ্যশস্য সুবিধাভোগীদের জন্য বরাদ্দ করা হয়েছে।
প্রসঙ্গত উল্লেখ্য, গত বছর কোভিড-১৯ মহামারীর কারণে দেশজুড়ে আর্থিক ব্যবস্থার বিঘ্ন ঘটায় সরকার জাতীয় খাদ্য সুরক্ষা আইনের আওতায় থাকা ৮০ কোটি মানুষকে পিএম গরিব কল্যাণ অন্ন যোজনার আওতায় মাথাপিছু ৫ কেজি খাদ্যশস্য বিনামূল্যে দেওয়ার সিদ্ধান্ত নিয়েছিল, যা জাতীয় খাদ্য সুরক্ষা আইনের আওতায় প্রদেয় খাদ্যশস্যের অতিরিক্ত। এর ফলে আর্থিক সংকটের সময় দরিদ্র, পিছিয়ে পড়া শ্রেণীর মানুষরা যাতে খাদ্য সংকটে না ভোগেন সেটি সুনিশ্চিত করা হয়েছে। এ পর্যন্ত পিএমজিকেএওয়াই-এর প্রথম থেকে চতুর্থ পর্যায়ে রাজ্য এবং কেন্দ্রশাসিত অঞ্চলগুলিকে ৬০০ মেট্রিকটন খাদ্যশস্য বরাদ্দ করা হয়েছে। এর জন্য ২ লক্ষ ৭ হাজার কোটি টাকা ভর্তুকি বাবদ দেওয়া হয়েছে।
পিএমজিকেএওয়াই-এর চতুর্থ পর্যায়ে প্রাপ্ত তথ্য অনুযায়ী :
জুলাই মাসে ৯৩.৯ শতাংশ খাদ্যশস্য রাজ্য ও কেন্দ্রশাসিত অঞ্চলগুলি সংগ্রহ করেছে এবং ৩৭.৩২ লক্ষ মেট্রিকটন খাদ্যশস্য ৭৪ কোটি ৬৪ লক্ষ সুবিধাভোগীকে বন্টন করা হয়েছে।
আগস্ট মাসে ৯৩.৬ শতাংশ খাদ্যশস্য রাজ্য ও কেন্দ্রশাসিত অঞ্চলগুলি সংগ্রহ করেছে এবং ৩৭.২ লক্ষ মেট্রিকটন খাদ্যশস্য ৭৪ কোটি ৪০ লক্ষ সুবিধাভোগীকে বন্টন করা হয়েছে।
সেপ্টেম্বর মাসে ৯২.৮ শতাংশ খাদ্যশস্য রাজ্য ও কেন্দ্রশাসিত অঞ্চলগুলি সংগ্রহ করেছে এবং ৩৬.৮৭ লক্ষ মেট্রিকটন খাদ্যশস্য ৭৩ কোটি ৭৫ লক্ষ সুবিধাভোগীকে বন্টন করা হয়েছে।
অক্টোবর মাসে ৮৯ শতাংশ খাদ্যশস্য রাজ্য ও কেন্দ্রশাসিত অঞ্চলগুলি সংগ্রহ করেছে এবং ৩৫.৪ লক্ষ মেট্রিকটন খাদ্যশস্য ৭০ কোটি ৮০ লক্ষ সুবিধাভোগীকে বন্টন করা হয়েছে।
নভেম্বর মাসে এ পর্যন্ত পাওয়া তথ্য অনুযায়ী ৪৫ শতাংশ খাদ্যশস্য রাজ্য ও কেন্দ্রশাসিত অঞ্চলগুলি সংগ্রহ করেছে এবং ১৭.৯ লক্ষ মেট্রিকটন খাদ্যশস্য ৩৫ কোটি ৮০ লক্ষ সুবিধাভোগীকে বন্টন করা হয়েছে।
সার্বিকভাবে সরকারের পিএমজিকেএওয়াই-এর ৫টি পর্যায়ে মোট ২ লক্ষ ৬০ হাজার কোটি টাকা অর্থ ব্যয় হবে।
CG/CB/NS
(
তথ্যওসম্প্রচারমন্ত্রক
নিউজ অন এআইআর অ্যাপ-এ লাইভ রেডিও স্ট্রিমিং সংক্রান্ত সর্বভারতীয় ক্রমতালিকায় ভোপাল প্রথম ১০-এ এবং আকাশবাণী পুণে চতুর্থ স্থানে উঠে এসেছে
নয়াদিল্লি, ২৯ জুন, ২০২১
নিউজ অন এআইআর অ্যাপ-এ আকাশবাণীর লাইভ স্ট্রিম যে শহরগুলিতে হয়ে থাকে সেখানে সর্বশেষ ক্রমতালিকায় প্রথম ১০টি শহরের মধ্যে ভোপাল জায়গা করে নিয়েছে। অন্যদিকে, ক্রমতালিকায় লক্ষ্ণৌ প্রথম ১০ থেকে বাদ পড়েছে। এদিকে চেন্নাই হায়দরাবাদকে সরিয়ে তৃতীয় স্থান পেয়েছে। অবশ্য, পুণে ও বেঙ্গালুরু যথাক্রমে প্রথম ও দ্বিতীয় স্থান ধরে রাখতে সক্ষম হয়েছে। হায়দরাবাদ একধাপ নিচে নেমে চতুর্থ স্থান পেয়েছে।
ভারতে আকাশবাণীর অনুষ্ঠান লাইভ স্ট্রিমিং-এর ক্ষেত্রে অগ্রণী শহরগুলির তালিকায় বড় পরিবর্তন ঘটেছে। আকাশবাণী পুণে সপ্তম স্থান থেকে তিনধাপ উঠে চতুর্থ স্থান অর্জন করেছে। অন্যদিকে ক্রমতালিকায় লক্ষ্যণীয়ভাবে দিল্লি এফএম রেনবো পঞ্চম থেকে নবম স্থানে নেমে গেছে। এদিকে তালিকায় কোচি এফএম রেনবো প্রথমবার জায়গা করে নিয়েছে। প্রথম ১০-এ মুম্বাই এফএম রেনবো উঠে এসেছে।
নিউজ অন এআইআর অ্যাপ-এ আকাশবাণীর ২৪০টির বেশি অনুষ্ঠান সরাসরি সম্প্রচার হয়। আকাশবাণীর নিউজ অন এআইআর অ্যাপ-এ সম্প্রচারিত অনুষ্ঠানের শ্রোতা সারা দেশে ছড়িয়ে রয়েছে। ভারতের বাইরে ৮৫টির বেশি দেশে এবং ৮ হাজারের বেশি শহরে নিউজ অন এআইআর অ্যাপ-এ সম্প্রচারিত অনুষ্ঠানের শ্রোতারা রয়েছেন। নিউজ অন এআইআর অ্যাপ-এ আকাশবাণীর সরাসরি অনুষ্ঠান সম্প্রচারের ক্ষেত্রে ক্রমতালিকায় দেশের প্রথম ১০টি শহরের মধ্যে রয়েছে পুণে, বেঙ্গালুরু, চেন্নাই, হায়দরাবাদ, মুম্বাই, জাতীয় রাজধানী অঞ্চল দিল্লি, এর্ণাকুলাম, ভোপাল, জয়পুর ও পাটনা। উল্লেখ করা যেতে পারে, পাক্ষিক তথ্যের ওপর ভিত্তি করে ক্রমতালিকা তৈরি করা হয়। গত ১-১৫ জুন পর্যন্ত পাওয়া তথ্যের ভিত্তিতে ভারতের প্রথম ১০টি শহরের ক্রমতালিকা তৈরি হয়েছে।
CG/BD/DM/
(Visitor Counter : 108
স্বাস্থ্যওপরিবারকল্যাণমন্ত্রক
“আমরা পারি এবং আমরাই এই ভাইরাসকে পরাজিত করবো – ড: হর্ষ বর্ধন”
নতুন দিল্লি, ১৫ এপ্রিল, ২০২০
কেন্দ্রীয় স্বাস্থ্য ও পরিবার কল্যাণ মন্ত্রী, ড. হর্ষ বর্ধন, ভারতে কোভিড – ১৯ মহামারীর মোকাবিলায় গৃহীত বিভিন্ন পদক্ষেপ নিয়ে আলোচনা করতে, বিশ্ব স্বাস্থ্য সংস্থা -র পদস্থ ও তৃণমূল পর্যায়ের আধিকারিক এবং কেন্দ্র ও রাজ্য সরকারের স্বাস্থ্য দপ্তরের আধিকারিকদের সঙ্গে বৈঠক করেন।
ড. হর্ষ বর্ধন, হু এর আধিকারিকের বলেন, “আমরা সঙ্কটের এই সময়ে বৈঠক করছি। যেভাবে আমরা পোলিও ও গুটি বসন্ত-কে নির্মূল করেছিলাম, সেভাবেই আমরা এই ভাইরাসকে নির্মূল করবো। আমরা পারি এবং আমরাই এই ভাইরাসকে পরাজিত করবো।” ড. হর্ষ বর্ধন বলেন, কোভিড – ১৯ এর বিরুদ্ধে আমাদের এই যুদ্ধে হু, অত্যন্ত গুরুত্বপূর্ণ অংশীদার। দেশজুড়ে এই ভাইরাসের সংক্রমণকে আটকাতে হু এর পরামর্শ ও মূল্যবান অবদানের কথা তিনি স্বীকার করেন। এই প্রসঙ্গে তিনি দেশ থেকে পোলিও দূরীকরণে সরকারী চিকিৎসক এবং হু এর ভূমিকার কথা স্মরণ করেন।
কোভিড–১৯ এর মোকাবিলায় ভারতই প্রথম পদক্ষেপ গ্রহণ করে বলে, স্বাস্থ্যমন্ত্রী উল্লেখ করেন। তিনি জানান, গোষ্ঠীবদ্ধ নজরদারী, বিভিন্ন নির্দেশিকা সহ নানা গুরুত্বপূর্ণ কৌশল নেওয়া হয়েছিল। প্রধানমন্ত্রী শ্রী নরেন্দ্র মোদীর যোগ্য নেতৃত্বে এবং বিশেষজ্ঞদের নানা সময় পরামর্শ গ্রহণ করে শুরু থেকেই এই ভাইরাসের বিরুদ্ধে ভারত, লড়াই চালিয়ে যাচ্ছে। তিনি করোনা যোদ্ধাদের ভূমিকার প্রশংসা করে, তাদের শুভেচ্ছা জানান।
হু-র দক্ষিণ-পূর্ব এশিয়ার আঞ্চলিক অধিকর্তা, ড. পুনম ক্ষেত্রপাল সিং বলেন, বিশ্ব জুড়ে বিশাল এই সঙ্কটে ভারত, এই মহামারীর মোকাবিলায় তার দৃঢ় অঙ্গীকার দেখিয়ে আসছে। ভারতে নিযুক্ত হু-র প্রতিনিধি ড. হেঙ্ক বেকড্যাম বলেন, হু এর কর্মীরাও কোভিড – ১৯ এর বিরুদ্ধে লড়াইয়ে সরকারের পাশে রয়েছে।
এই বৈঠকের মূল আলোচ্যগুলির মধ্যে ছিল –
১) হু-এর আধিকারিকদের সঙ্গে জেলাস্তরে সহযোগিতার মধ্য দিয়ে হটস্পট এবং ক্লাস্টার সংক্রমণ আটকাতে পরিকল্পনা গ্রহণ করা।
২) সংক্রমণের সম্ভব্য পথগুলি চিহ্নিত করতে সংক্রমিতদের বিষয়ে পর্যালোচনা করতে সাহায্য করা।
৩) যতক্ষণ না পর্যন্ত এই মহামারীর থেকে সংক্রমণ ছড়ানো বন্ধ না হয়, ততক্ষণ জেলাস্তরে নজরদারীর পরিকল্পনা গ্রহণ করতে সাহায্য করা।
এদিনের বৈঠকে বিহার, কর্ণাটক এবং মহারাষ্ট্রের গৃহীত নীতি ও কৌশলগুলি নিয়ে আলোচনা হয়।
বৈঠকে স্বাস্থ্য ও পরিবার কল্যাণ প্রতিমন্ত্রী শ্রী অশ্বিনী কুমার চৌবে, বিভিন্ন রাজ্য ও কেন্দ্রশাসিত অঞ্চলেরস্বাস্থ্যসচিব ও জাতীয় স্বাস্থ্য মিশনের নির্দেশকরা,স্বাস্থ্য ও পরিবার কল্যাণ দপ্তরের উচ্চপদস্থ আধিকারিকরা, ন্যাশনাল সেন্টার ফর ডিজিজ কন্ট্রোল ও ইন্ডিয়ান কাউন্সিল অফ মেডিকেল রিসার্চের মহানির্দেশকরা এবং হু-র উচ্চপদস্থ আধিকারিকরা উপস্থিত ছিলেন।
(CG/CB
প্রধানমন্ত্রীরদপ্তর
মহাশিবরাত্রি উপলক্ষে দেশবাসীকে শুভেচ্ছা প্রধানমন্ত্রীর
নয়াদিল্লি, ০১ মার্চ, ২০২২
প্রধানমন্ত্রী শ্রী নরেন্দ্র মোদী মহাশিবরাত্রি উপলক্ষে দেশবাসীকে শুভেচ্ছা জানিয়েছেন।
এক ট্যুইটে প্রধানমন্ত্রী বলেছেন, “মহাশিবরাত্রি উপলক্ষে আপনাদের সকলকে শুভেচ্ছা জানাই। দেবা দি দেব মহাদেব সকলের মঙ্গল করুন। ওম নমঃ শিবায়”।
CG/SS/SB
(
মানবসম্পদবিকাশমন্ত্রক
উচ্চ শিক্ষা ক্ষেত্রে নিয়মের বোঝা কমানোর জন্য রীতি এবং পদ্ধতি সহজ করার জন্য শিক্ষা মন্ত্রকের উদ্যোগ
নয়াদিল্লি, ০১ এপ্রিল, ২০২১
সহজে বসবাসের মতো বাণিজ্য ক্ষেত্রে সরলীকরণ প্রক্রিয়ার ওপর সরকার যেভাবে গুরুত্ব দিয়েছে, সেই পথ অনুসরণ করে কেন্দ্রীয় শিক্ষা মন্ত্রক এবং বিশ্ববিদ্যালয় মঞ্জুরি কমিশন  উচ্চ শিক্ষা ক্ষেত্রে নিয়মের বোঝা কমাতে রীতি ও পদ্ধতি সহজ করার জন্য বিভিন্ন পক্ষের সঙ্গে অনলাইনে আলাপ-আলোচনা শুরু করেছে।
এর অঙ্গ হিসাবে কেন্দ্রীয় শিক্ষা মন্ত্রকের উচ্চ শিক্ষা দপ্তরের সচিব শ্রী অমিত খারের পৌরহিত্যে এই প্রথম এক অনলাইন কর্মশালার আয়োজন করা হয়।
বিশ্ববিদ্যালয় মঞ্জুরি কমিশনের চেয়ারম্যান অধ্যাপক ডিপি সিং, অখিল ভারতীয় কারিগরি শিক্ষা পর্ষদের চেয়ারম্যান ডঃ অনীল ডি সহস্রবুধে এই অনলাইন কর্মশালায় উপস্থিত ছিলেন। এছাড়াও, বণিকসভা সিআইআই, অ্যাসোচেম, ফিকি এবং বেশ কিছু কেন্দ্র, রাজ্যের সরকারি ও বেসরকারি বিশ্ববিদ্যালয়ের প্রতিনিধিরা উপস্থিত ছিলেন। উপস্থিত সকলেই উচ্চ শিক্ষা প্রতিষ্ঠানে নিয়ম নীতির নির্ভরতা কমানোর বিষয়ে মত ব্যক্ত করেন। তাঁদের বক্তব্যে যে বিষয়গুলি উঠে আসে, সেগুলি হ’ল – প্রশাসন ও নিয়ন্ত্রণ ক্ষেত্রে সংস্কার; শিক্ষার্থী, ফ্যাকাল্টির সদস্য ও কর্মীদের প্রযুক্তি ব্যবহার বৃদ্ধি এবং সে বিষয়ে উৎসাহদান ইত্যাদি।
এই অনলাইন কর্মশালায় উপস্থিত সমস্ত বিশ্ববিদ্যালয়ের উপাচার্যদের নির্দিষ্ট বিষয়ের ভিত্তিতে নিজ নিজ প্রতিষ্ঠানে একটি অভ্যন্তরীণ সভা করা এবং সেই সভা থেকে তাঁদের পরামর্শগুলি ইউজিসি-র কাছে পাঠানোর অনুরোধ জানানো হয়। ইউজিসি এ ধরনের সিদ্ধান্ত গ্রহণের ক্ষেত্রে নোডাল এজেন্সি হিসাবে কাজ করবে। নিয়মের নির্ভরতা হ্রাস করার ক্ষেত্রগুলি চিহ্নিত করার জন্য উচ্চ শিক্ষা প্রতিষ্ঠানে অংশগ্রহণ সুনিশ্চিত করতে অদূর ভবিষ্যতে এ ধরনের কর্মশালা আরও আয়োজিত হবে বলে জানানো হয়েছে।
CG/SS/SB
(Visitor Counter : 150
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণ ১৪৭ কোটি ৭২ লক্ষ ছাড়িয়েছে
দেশে গত ২৪ ঘণ্টায় ৯৬ লক্ষেরও বেশি টিকার ডোজ দেওয়া হয়েছে
জাতীয় স্তরে সুস্থতার হার বর্তমানে ৯৮.০১ শতাংশ
দেশে গত ২৪ ঘণ্টায় নতুন করে আক্রান্তের সংখ্যা ৫৮,০৯৭
দেশে সুস্পষ্টভাবে করোনায় আক্রান্তের সংখ্যা বর্তমানে ২,১৪,০০৪
সাপ্তাহিক-ভিত্তিতে আক্রান্তের হার বর্তমানে ২.৬০ শতাংশ
নয়াদিল্লি, ৫ জানুয়ারি, ২০২২
দেশে গত ২৪ ঘণ্টায় কোভিড-১৯ টিকাকরণের সংখ্যা ৯৬ লক্ষ ৪৩ হাজার ২৩৮। আজ সকাল ৭টা পর্যন্ত পাওয়া তথ্যানুযায়ী, মোট টিকাকরণের সংখ্যা ১৪৭ কোটি ৭২ লক্ষ ৮ হাজার ৮৪৬।
মোট টিকাকরণের পরিসংখ্যান নিম্নরূপ:
|
|
স্বাস্থ্য কর্মী
|
|
প্রথম ডোজ
দ্বিতীয় ডোজ
|
|
১,০৩,৮৮,৪২৪
৯৭,২৪,৩৫২
|
|
অগ্রভাগে থাকা করোনা-যোদ্ধা
|
|
প্রথম ডোজ
দ্বিতীয় ডোজ
|
|
১,৮৩,৮৬,৪৩২
১,৬৯,২৪,৬৫৬
|
|
১৫-১৮ বছর বয়সী
|
|
প্রথম ডোজ
|
|
৮৫,১১,৭৬৬
|
|
১৮-৪৪ বছর বয়সী
|
|
প্রথম ডোজ
দ্বিতীয় ডোজ
|
|
৫০,৫২,৮৫,৫৮১
৩৪,১২,৮৪,৮০৩
|
|
৪৫-৫৯ বছর বয়সী
|
|
প্রথম ডোজ
দ্বিতীয় ডোজ
|
|
১৯,৫২,৪৫,৫৪৫
১৫,৩১,২২,১৩২
|
|
৬০ বছরের বেশি বয়সী
|
|
প্রথম ডোজ
দ্বিতীয় ডোজ
|
|
১২,১৮,১১,৬৯৮
৯,৬৫,২৩,৪৫৭
|
|
মোট
|
|
|
|
১,৪৭,৭২,০৮,৮৪৬
দেশে গত ২৪ ঘণ্টায় সুস্থ হয়েছেন ১৫ হাজার ৩৮৯ জন। এর ফলে, মহামারী শুরুর সময় থেকে মোট আরোগ্যলাভের সংখ্যা ৩ কোটি ৪৩ লক্ষ ২১ হাজার ৮০৩।
জাতীয় স্তরে সুস্থতার হার বর্তমানে ৯৮.০১ শতাংশ।
দেশে গত ২৪ ঘণ্টায় নতুন করে আক্রান্ত হয়েছেন ৫৮ হাজার ৯৭ জন।
দেশে সুস্পষ্টভাবে করোনায় আক্রান্তের সংখ্যা বর্তমানে ২ লক্ষ ১৪ হাজার ৪ জন হয়েছে, যা মোট আক্রান্তের ০.৬১ শতাংশ।
দেশে একদিকে যেমন নমুনা পরীক্ষার পরিকাঠামো বেড়েছে, তেমনই দেশে গত ২৪ ঘণ্টায় ১৩ লক্ষ ৮৮ হাজার ৬৪৭টি নমুনা পরীক্ষা হয়েছে। এর ফলে, সামগ্রিকভাবে মোট নমুনা পরীক্ষার সংখ্যা ৬৮ কোটি ৩৮ লক্ষ ১৭ হাজার ২৪২।
দেশে একদিকে যখন নমুনা পরীক্ষার হার লাগাতার বেড়েছে, অন্যদিকে তখন সাপ্তাহিক-ভিত্তিতে আক্রান্তের হার দাঁড়িয়েছে ২.৬০ শতাংশ। একইভাবে, দৈনিক আক্রান্তের হার দাঁড়িয়েছে ৪.১৮ শতাংশ।
(CG/BD/DM/
স্বাস্থ্যওপরিবারকল্যাণমন্ত্রক
ভারতে সুস্পষ্টভাবে করোনায় আক্রান্তের সংখ্যা আরও কমে ২.১৩ লক্ষ
ভারতে লাগাতার দৈনিক ভিত্তিতে আক্রান্তের সংখ্যা কমছে; গত ২৪ ঘন্টায় আক্রান্তের সংখ্যা ১৫,৫৯০
নয়াদিল্লি, ১৫ জানুয়ারি, ২০২১
ভারতে আজ সুস্পষ্টভাবে করোনায় আক্রান্তের সংখ্যা দাঁড়িয়েছে ২ লক্ষ ১৩ হাজার ২৭। এই সংখ্যা লাগাতার নিম্নমুখী। বর্তমানে ভারতে মোট করোনায় আক্রান্তের কেবল ২.০৩ শতাংশই নিশ্চিতভাবে করোনায় আক্রান্ত হয়েছেন।
দেশে দৈনিক ভিত্তিতে করোনায় আক্রান্তের সংখ্যা সাম্প্রতিক দিনগুলিতে ২০ হাজারের নিচে রয়েছে। এই প্রবণতা অব্যাহত থেকে গত ২৪ ঘন্টায় নতুন আক্রান্তের সংখ্যা ১৫,৫৯০। অন্যদিকে, গত ২৪ ঘন্টায় আরোগ্য লাভ করেছেন ১৫,৯৭৫ জন।
ভারতে গত সাতদিন প্রতি ১০ লক্ষে আক্রান্তের সংখ্যা কেবল ৮৭, যা বিশ্বে অন্যতম সর্বনিম্ন। ভারতে প্রতি ১০ লক্ষে আক্রান্তের সংখ্যা রাশিয়া, জার্মানি, ব্রাজিল, ফ্রান্স, ইতালি, মার্কিন যুক্তরাষ্ট্র এবং ব্রিটেনের তুলনায় কম।
দেশে মোট সুস্থতার সংখ্যা বেড়ে হয়েছে ১ কোটি ১ লক্ষ ৬২ হাজার ৭৩৮। একইভাবে, সুস্থতার সংখ্যা এবং সুস্পষ্টভাবে আক্রান্তের সংখ্যার মধ্যে ফারাক আরও বেড়ে হয়েছে ৯৯ লক্ষ ৪৯ হাজার ৭১১।
দেশে নতুন করে আক্রান্তের সংখ্যার তুলনায় সুস্থতার সংখ্যা বেশি হওয়ায় সুস্থতার হার আজ আরও বেড়ে হয়েছে ৯৬.৫২ শতাংশ।
সদ্য আরোগ্যলাভকারীদের ৮১.১৫ শতাংশই ১০টি রাজ্য / কেন্দ্রশাসিত অঞ্চল থেকে।
কেরল থেকে একদিনেই সর্বাধিক ৪,৩৩৭ জন আরোগ্য লাভ করেছেন। মহারাষ্ট্রে আরোগ্য লাভের সংখ্যা ৩,৩০৯। অন্যদিকে ছত্তিশগড়ে সুস্থ হয়েছেন ৯৭০ জন।
দেশে গত ২৪ ঘন্টায় নতুন করে আক্রান্তদের ৭৭.৫৬ শতাংশই সাতটি রাজ্য ও কেন্দ্রশাসিত অঞ্চল থেকে। কেরল থেকে একদিনেই সর্বাধিক ৫,৪৯০ জন আক্রান্ত হয়েছেন। মহারাষ্ট্রে আক্রান্তের সংখ্যা ৩,৫৭৯। অন্যদিকে পশ্চিমবঙ্গে আক্রান্ত হয়েছেন ৬৮০ জন।
দেশে গত ২৪ ঘন্টায় করোনাজনিত কারণে ১৯১ জনের মৃত্যু হয়েছে। এর মধ্যে ৭৩.৩০ শতাংশই মারা গেছেন ছয়টি রাজ্য ও কেন্দ্রশাসিত অঞ্চল থেকে। সর্বাধিক ৭০ জনের মৃত্যু হয়েছে মহারাষ্ট্রে। কেরলে মারা গেছেন ১৯ জন এবং পশ্চিমবঙ্গে মৃত্যু হয়েছে ১৭ জনের।
ভারতে গত সাতদিনে প্রতি ১০ লক্ষ জনসংখ্যায় কেবল একজনের মৃত্যু হয়েছে। এর ফলে প্রতি ১০ লক্ষ জনসংখ্যায় ভারতে মৃত্যু হার ১.৪৪ শতাংশ, যা বিশ্বে অন্যতম সর্বনিম্ন।
প্রধানমন্ত্রীরদপ্তর
কেন্দ্রীয় স্বাস্থ্য ও পরিবার কল্যাণ মন্ত্রী ডঃ মনসুখ মান্ডভিয়ার লেখা নিবন্ধ সকলের সঙ্গে ভাগ করে নিয়েছেন প্রধানমন্ত্রী
নয়াদিল্লি, ০৫ জুলাই, ২০২৩
প্রধানমন্ত্রী শ্রী নরেন্দ্র মোদী স্বাস্থ্য ক্ষেত্রে উল্লেখযোগ্য বিনিয়োগ বৃদ্ধি ও শেষ প্রান্তের মানুষকে ছুঁয়ে যাওয়ার মাধ্যমে ভারতের সামগ্রিক স্বাস্থ্য পরিষেবা উন্নত করার বিষয়ে কেন্দ্রীয় স্বাস্থ্য ও পরিবার কল্যাণ মন্ত্রী ডঃ মনসুখ মান্ডভিয়ার লেখা একটি নিবন্ধ সকলের সঙ্গে ভাগ করে নিয়েছেন।
প্রধানমন্ত্রীর কার্যালয় থেকে একটি ট্যুইটে জানানো হয়েছে, “ ভারত সরকার কিভাবে দেশের সবচেয়ে দুর্বল ও শেষ প্রান্তে থাকা মানুষের জন্য সাশ্রয়ী মূল্যে এবং খুব সহজেই স্বাস্থ্য সেবা পৌঁছে দিয়েছে, তা কেন্দ্রীয় স্বাস্থ্য ও পরিবার কল্যাণ মন্ত্রী ডঃ মনসুখ মান্ডভিয়া বিস্তারিতভাবে ব্যাখ্যা করেছেন”।
CG/SS/SB……05_JULY_2023...……..
(
আবাসনএবংশহরাঞ্চলেরদারিদ্র্যদূরীকরণমন্ত্রক
বারাণসী স্মার্ট সিটিতে কোভিড-১৯-এর সংক্রমণ আটকাতে ড্রোনের সাহায্যে স্যানিটাইজার স্প্রে করা হচ্ছে
নতুন দিল্লি, ২৭ এপ্রিল, ২০২০
বারাণসী স্মার্ট সিটি কতৃপক্ষ শহরের কিছু নির্দিষ্ট অঞ্চলে স্যানিটাইজার স্প্রে করানোর কাজের দায়িত্ব চেন্নাইয়ের একটি প্রতিষ্ঠানকে দিয়েছে। লকডাউনের মধ্যে এই কাজ চালানোর জন্য ড্রোন ব্যবহার করা হয়েছে। এই ড্রোনগুলি অসামরিক বিমান চলাচল মন্ত্রকের থেকে বিশেষ অনুমতি নিয়ে বিমানে করে নিয়ে আসা হয়েছে। ৭ সদস্যের একটি দল ১৭ এপ্রিল দুটি ড্রোনের সাহায্যে পরীক্ষামূলক ভাবে এই কাজ চালায়।
জেলা প্রশাসন এবং মুখ্য স্বাস্থ্য আধিকারিক হটস্পট এলাকাগুলি চিহ্নিত করেছেন। সেই সব এলাকায় ড্রোনের মাধ্যমে প্রথমে স্যানিটাইজার ছড়ানো হয়েছে। এরপর, আইসোলেশন এলাকায়, কোয়ারেন্টিন এলাকায় এবং সেল্টার হোমগুলিতে – অর্থাৎ যে সব অঞ্চলে বাড়ি বাড়ি গিয়ে স্প্রে করা শক্ত, সেখানেই এই কাজটি করা হচ্ছে।
প্রায় ১৫ থেকে ২০ মিনিট একনাগারে ড্রোনের মাধ্যমে স্প্রে করা হয়। এরপর, ড্রোনটিকে ফিরিয়ে নিয়ে গিয়ে আবার স্যানিটাইজার ভরে অন্য জায়গায় নিয়ে যাওয়া হয়। ড্রোনের মধ্যে জি.পি.এস. এবং জি.এস.এম. ভিত্তিক ওয়্যারলেস ক্যামেরা থাকে, যার সাহায্যে নজরদারির কাজ চালানো হয়। প্রতিদিন কয়েক একর জায়গায় এই স্যানিটাইজার ছড়াতে ৮ থেকে ১২ হাজার টাকা খরচ হচ্ছে।
(CG/CB/AS
প্রধানমন্ত্রীরদপ্তর
পণ্ডিত মদন মোহন মালব্য-র প্রতি প্রধানমন্ত্রীর শ্রদ্ধার্ঘ
নয়াদিল্লি, ২৫ ডিসেম্বর ২০২২
পণ্ডিত মদন মোহন মালব্যকে তাঁর জন্ম জয়ন্তীতে সংসদে এক অনুষ্ঠানে শ্রদ্ধা জানিয়েছেন প্রধানমন্ত্রী শ্রী নরেন্দ্র মোদী।
এক ট্যুইট বার্তায় প্রধানমন্ত্রী বলেছেন –
“পণ্ডিত মদন মোহন মালব্যজির প্রতি শ্রদ্ধা জানিয়েছি।”
(PG/AB/DM/
সামাজিকন্যায়ওক্ষমতায়নমন্ত্রক
অল্পবয়সী রূপান্তরকামী প্রতিভাদের ক্রীড়া বিষয়ক কর্মসংস্থানে উৎসাহ দিতে কেন্দ্র ব্যবস্থা নিল
নয়াদিল্লি, ১০ জুলাই, ২০১৯
লোকসভায় ২০১৯ – এ রূপান্তরকামী মানুষজনের সুরক্ষা অধিকার সংক্রান্ত বিল আনার প্রস্তাব রেখেছে কেন্দ্রীয় সামাজিক ন্যায় ও ক্ষমতায়ন মন্ত্রক। লক্ষ্য, প্রান্তিক স্তরে রূপান্তরকামী জনগণকে ঘিরে যে ছুৎমার্গ মার্গ রয়েছে, সেটিকে সমাজ থেকে নির্মূল করে এ ধরণের মানুষকে সমাজের মূলস্রোতে ফিরিয়ে আনতেই এই উদ্যোগ। শ্রম ও কর্মসংস্থান মন্ত্রকের তথ্য অনুযায়ী, কর্মচারী রাজ্য বিমা আইনের আওতায় অসুস্থতা বা মাতৃত্বকালীন অবসর এবং কর্মজগতে কোনও কারণে আঘাত লাগলে কর্মচারীরা কিছু সুযোগ-সুবিধা পান। ইএসআই আইনে অবশ্য লিঙ্গ ভিত্তিতে কর্মচারীদের মধ্যে পৃথকীকরণের শর্তাবলী নেই। ইএসআই আইন অনুযায়ী যদি রূপান্তরকামী কোনও মানুষকে কারখানা বা এ ধরণের অন্যান্য প্রতিষ্ঠানে কাজ করতে হয়, তাহলে তাঁরা ইএসআই আইন অনুযায়ী স্বাভাবিকভাবে যেসব সুযোগ-সুবিধা পাওয়া যায় – সেগুলির আওতায় চলে আসেন। এই প্রেক্ষিতে ইএসআই আইন সংশোধনের কোনও প্রয়োজন নেই।
আজ রাজ্যসভায় এক প্রশ্নের লিখিত জবাবে এই তথ্য জানান কেন্দ্রীয় সামাজিক ন্যায় ও ক্ষমতায়ন প্রতিমন্ত্রী শ্রী রতন লাল কাটারিয়া।
CG/SSS/SB
(Visitor Counter : 77
প্রধানমন্ত্রীরদপ্তর
প্রাক্তন রাষ্ট্রপতি ভারত রত্ন শ্রী প্রণব মুখোপাধ্যায়ের প্রয়াণে প্রধানমন্ত্রীর শোকবার্তা
নতুনদিল্লি, ৩১শে আগস্ট, ২০২০
প্রধানমন্ত্রী শ্রী নরেন্দ্র মোদী, প্রাক্তন রাষ্ট্রপতি ভারত রত্ন শ্রী প্রণব মুখোপাধ্যয়ের প্রয়াণে শোক ব্যক্ত করেছেন।
প্রধানমন্ত্রী বলেছেন, “ভারত রত্ন শ্রী প্রণব মুখোপাধ্যায়ের প্রয়াণে দেশ আজ শোকমগ্ন। আমাদের দেশের উন্নয়নের ক্ষেত্রে তিনি চিরস্থায়ী অবদান রেখে গেছেন। একজন শ্রেষ্ঠ পণ্ডিত, বিশাল মাপের রাষ্ট্রনায়ক হিসেবে তাঁকে রাজনৈতিক দলমত নির্বিশেষে সমাজের প্রতিটি স্তরের মানুষ শ্রদ্ধা করতেন।
দীর্ঘ কয়েক দশকের রাজনৈতিক জীবনে, শ্রী প্রণব মুখোপাধ্যায় অর্থ সহ কৌশলগত বিভিন্ন গুরুত্বপূর্ণ মন্ত্রকে দীর্ঘমেয়াদী অবদান রেখে গেছেন। তিনি ছিলেন একজন অসামান্য সাংসদ, যিনি সব পরিস্থিতিকে সামাল দিতে পারতেন, অসম্ভব স্পষ্টবক্তা এবং কৌতুকপ্রিয়।
ভারতের রাষ্ট্রপতি হিসেবে শ্রী প্রণব মুখোপাধ্যায় রাষ্ট্রপতি ভবনকে সাধারণ নাগরিকদের জন্য আরো উন্মুক্ত করে দিয়েছিলেন। তিনি রাষ্ট্রপতি ভবনকে জ্ঞানচর্চা, উদ্ভাবন, সংস্কৃতি, বিজ্ঞান ও সাহিত্যের কেন্দ্রে পরিণত করেছিলেন। বিভিন্ন গুরুত্বপূর্ণ বিষয়ে তাঁর মূল্যবান পরামর্শ আমি কখনোই ভুলব না।
আমি ২০১৪ সালে দিল্লিতে তখন নতুন। সেই সময় শ্রী মুখোপাধ্যায়ের পরামর্শ, সাহায্য ও আশীর্বাদ পাওয়ার সৌভাগ্য আমার হয়েছিল। তাঁর সঙ্গে আমার নানা আলাপচারিতার কথা আজীবন মনে রাখব। তাঁর পরিবার, বন্ধুবান্ধব, গুণমুগ্ধ এবং দেশজুড়ে সমর্থকদের সমবেদনা জানাই। ওঁ শান্তি।“
(CG/CB
প্রতিরক্ষামন্ত্রক
প্রতিরক্ষা মন্ত্রক জাতীয় সমর শিক্ষার্থী বাহিনীর পর্যালোচনার জন্য একটি উচ্চস্তরীয় বিশেষজ্ঞ কমিটি গঠন করেছে
নতুন দিল্লি, ১৬ সেপ্টেম্বর, ২০২১
জাতী সমর শিক্ষার্থী বাহিনীকে  পরিবর্তিত সময়ের সঙ্গে আরও প্রাসঙ্গিক করে তুলতে সুসংবদ্ধ পর্যালোচনার জন্য প্রাক্তন সাংসদ সদস্য শ্রী বৈজয়ন্ত পান্ডার সভাপতিত্বে একটি উচ্চস্তরীয় বিশেষজ্ঞ কমিটি গঠন করা হয়েছে। এই কমিটির বিচার্য বিষয়গুলির মধ্যে রয়েছে দেশ গঠনে এবং বিভিন্ন ক্ষেত্রে জাতীয় উন্নয়নমূলক প্রয়াসগুলিতে আরও বেশি অবদান রাখতে এনসিসি-কে প্রয়োজনীয় ক্ষমতা দান। এনসিসি-র আরও উন্নতিতে প্রাক্তনীদের সাহায্য নেওয়া ও তাদেরকে সামিল করা। এনসিসি-র ক্যারিকুলামে আন্তর্জাতিক স্তরের যুব সংগঠনগুলির কার্যপরিচালনার সেরা পন্থা-পদ্ধতি প্রয়োগের সম্ভাবনা খতিয়ে দেখা প্রভৃতি।
কমিটির অন্যান্য সদস্যরা হলেন সাংসদ কর্নেল  রাজ্যবর্ধন সিং রাঠোর, সাংসদ শ্রী বিনয় সহস্রবুদ্ধে, মহিন্দ্র গ্রুপের চেয়ারম্যান শ্রী আনন্দ মহিন্দ্র, ক্রিকেটার শ্রী মহেন্দ্র সিং ধোনি, অর্থমন্ত্রকের মুখ্য অর্থনৈতিক উপদেষ্টা শ্রী সঞ্জীব সান্যাল, জামিলা মিলিয়া ইসলামিয়া বিশ্ববিদ্যালয়ের উপাচার্য অধ্যাপক নাজমা আখতার, এসএনডিটি মহিলা বিশ্ববিদ্যালয়ের প্রাক্তন উপাচার্য অধ্যাপক বসুধা কামাত, ভারতীয় শিক্ষণ মণ্ডলের জাতীয় আহ্বায়ক-সচিব শ্রী মুকুল কানিতকর, মেজর জেনারেল অলোক রাজ , ডিআইসিসিআই-এর চেয়ারম্যান শ্রী মিলিন্দ কাম্বলে, এসআইএস ইন্ডিয়া লিমিটেডের ম্যানেজিং ডায়রেক্টর শ্রী ঋতুরাজ সিনহা, water.org-এর মুখ্য কার্যনির্বাহী আধিকারিক শ্রীমতী বেদিকা ভান্ডারকর, ডেটা বুকের মুখ্য-কার্যনির্বাহী আধিকারিক শ্রী আনন্দ শাহ্ এবং ডিওডি-র আধিকারিক শ্রী মায়াঙ্ক তিওয়ারি।
যুব সম্প্রদায়ের মধ্যে চরিত্র গঠন, অনুশাসন, ধর্ম নিরপেক্ষ দৃষ্টিভঙ্গী এবং নিঃস্বার্থ সেবার মানসিকতা গড়ে তোলার লক্ষ্যে দেশের বৃহত্তম অভিন্ন সংগঠন জাতীয় সমর শিক্ষার্থী বাহিনী ।
CG/BD/AS/
(Visitor Counter : 169
স্বাস্থ্যওপরিবারকল্যাণমন্ত্রক
জীবনের গড় আয়ু
নয়াদিল্লি, ১৩ মার্চ, ২০২০
ভারত সরকারের রেজিস্ট্রার জেনারেল অ্যান্ড সেন্সাস কমিশনার কার্যালয়ের পক্ষ থেকে প্রকাশিত 'এসআরএস বেসড লাইফ টেবিল ২০১৩-১৭' শীর্ষক প্রতিবেদন অনুযায়ী, জন্মের পর থেকে জীবনের গড় আয়ু ১৯৭০-৭৫ সময়কালের ৪৯.৭ থেকে ২০১৩-১৭ পর্যন্ত সময়ে বেড়ে হয়েছে ৬৯। এই সময়কালে গড় আয়ু বেড়েছে ১৯.৩ বছর। প্রতিবেদনে আরও প্রকাশ, জন্মের পর থেকে পুরুষদের গড় আয়ু ২০১৩-১৭ পর্যন্ত সময়ে ছিল ৬৭.৮ বছর এবং মহিলাদের ক্ষেত্রে ৭০.৪ বছর। এই প্রতিবেদনে রাজ্য ও কেন্দ্রশাসিত অঞ্চল-ভিত্তিক গ্রাম ও শহরাঞ্চলে পুরুষ ও মহিলাদের গড় আয়ুর তথ্য রয়েছে। সেন্সাস অফ ইন্ডিয়া পোর্টালে  এই প্রতিবেদন দেওয়া হয়েছে।
বিভিন্ন সম্প্রদায় ও শ্রেণীর ৬০ বছরের বেশি বয়সী বয়স্কদের এক সমীক্ষায় প্রকাশিত হয়েছে যে বয়স্ক ব্যক্তিদের মধ্যে উচ্চ রক্তচাপ, মধুমেহ, হৃদযন্ত্রে সমস্যা, দুর্বল দৃষ্টিশক্তি ও শ্রবণশক্তি, রক্তাল্পতা, আর্থারাইটিস, ইউরিনারি, হতাশা, হাঁপানি, যক্ষ্মার মতো রোগ প্রায়শই দেখা দেয়। ভারত সরকার এবং বিশ্ব স্বাস্থ্য সংস্থার ভারতীয় কার্যালয়ের যৌথ উদ্যোগে এই সমীক্ষা পরিচালিত হয়। ভারত সরকার বয়স্কদের জন্য সহজেই বিশেষ স্বাস্থ্য পরিচর্যা পৌঁছে দেওয়ার গুরুত্ব বিবেচনায় রেখে একাধিক কর্মসূচি চালু করেছে। এছাড়াও, সরকার ২০০৭ সালে পিতা-মাতা ও বয়স্ক নাগরিকদের দেখাশোনা ও কল্যাণ সংক্রান্ত একটি আইনও বলবৎ করেছে।
দেশে মানুষের গড় আয়ু আরও বাড়াতে এবং স্বাস্থ্যকর জীবনের জন্য উপযুক্ত বাতাবরণ সুনিশ্চিত করতে সরকার একাধিক পদক্ষেপ গ্রহণ করেছে। এই সমস্ত পদক্ষেপগুলির মধ্যে রয়েছে - আয়ুষ্মান ভারত কর্মসূচি, স্বাস্থ্য ও রোগীকল্যাণ কেন্দ্র, প্রধানমন্ত্রী জন আরোগ্য যোজনা, জাতীয় স্বাস্থ্য মিশন, জেলা হাসপাতাল, স্থানীয় স্বাস্থ্যকেন্দ্র ও প্রাথমিক স্বাস্থ্যকেন্দ্রগুলিতে প্রবীণ নাগরিকদের জন্য স্বাস্থ্য পরিচর্যা সংক্রান্ত জাতীয় কর্মসূচির আওতায় স্বাস্থ্য পরিচর্যা ও পুনর্বাসন, ক্যান্সার ও এড্স-এর মতো মারণ রোগের চিকিৎসা পৌঁছে দেওয়া, রোগীকল্যাণ সমিতির মাধ্যমে তহবিল প্রদান প্রভৃতি।
লোকসভায় আজ এক লিখিত জবাবে এই তথ্য দেন স্বাস্থ্য ও পরিবারকল্যাণ প্রতিমন্ত্রী শ্রী অশ্বিনী কুমার চৌবে।
CG/BD/DM
(Visitor Counter : 880